Noticia vuerpicionis quam fecit Wichardus de Minciaco, Deo et Sancto Petro, in presentia domni abbatis Odilonis et omnium fratrum, in capitulo Cluniacensi. Notum sit omnibus fidelibus, tam presentibus quam futuris, quod ego Wichardus vuerpicionem facio Deo et sancto Petro de omnibus querelis quas hucusque habui contra monachos Cluniacenses, videlicet de servis, de ancillis, de terris cultis et incultis, silvis scilicet et pratis, et de quarta parte ecclesiæ Taziacensis, quam calumniabar ex parte uxoris mee, et de omnibus omnino querelis quæ qualicumque modo excogitari vel requiri possunt, ut ab hac die non requiram neque aliquis pro me, non frater neque ullus ex parentibus meis, non uxor, non filius, non filia, neque aliquis ex heredibus meis in perpetuum. Quod si aliquis hoc presumserit, omnibus maledictionibus que sibi ex parte Dei et sancti Petri atque omnium sanctorum evenire possunt, subjacebit. Et ut firmum sit, manu propria firmo testibusque roborandam trado. S. Wichardi, qui hanc vuerpicionem facit. S. Algardis, uxoris ejus. S. Jodceranni, filii ejus. S. Gaufredi comitis. S. Achardi clerici. S. Constantini de Maliaco. S. Wichardi de Marziaco. S. Leotaldi. S. Humberti. S. Jodcelini.